
            REPUBLIKA HRVATSKA

KRAPINSKO - ZAGORSKA ŽUPANIJA

                   OPĆINA MAČE

        Općinsko vijeće
KLASA: 024-04/26-01/03
URBROJ: 2140-21-03-26-03
Mače,  28.04.2026.
S K R A Ć E N I   Z A P I S N I K

sa 6. sjednice Općinskog vijeća Općine Mače 

održane 28.04.2026. godine (utorak) s početkom u 19:00 sati

 u sjedničkoj dvorani Općine Mače

Prisutni: Mladen Sedak-Benčić, Krunoslav Špoljar, Zlatko Jakuš, Štefica Trčak, Dražen Mutak, Mirjana Sedlar, Ivan Herceg, Ladislav Jambreković i Marko Sokolić
Odsutni: - 
Ostali prisutni: Mladenka Mikulec Šimunec - načelnica Općine Mače, Mladen Šmit- direktor društva Komunalac Konjščina d.o.o., Antonija Furda Mikulčić- tajnica u Dječjem vrtiću Mačići, Ljiljana Trčak- pročelnica JUO, Ivona Bingula, Natalija Mendek i Snježana Kleflin službenice Jedinstvenog upravnog odjela Općine Mače. 
Zapisničar:Snježana Kleflin 
DNEVNI RED

1. Usvajanje Zapisnika sa 5.  sjednice Općinskog  vijeća 

2. Izvješće o radu davatelja usluge sakupljanja komunalnog otpada na području Općine Mače za 2025.g 

3. Godišnji izvještaj o izvršenju Proračuna Općine Mače za 2025. godinu 

4. Prijedlog Odluke o raspodjeli rezultata 

5. Izvješće o izvršenju Programa građenja komunalne infrastrukture na području Općine Mače za 2025. godinu

6. Izvješće o izvršenju Programa održavanja komunalne infrastrukture na području Općine Mače za 2025. g

7. Izvješće o izvršenju programa Općine Mače za 2025. godinu (Program javnih potreba u kulturi, Program javnih potreba u sportu, Program socijalne skrbi, Program utroška sredstava šumskog doprinosa, Program utroška sredstava od spomeničke rente i Program utroška sredstava od naknada za zadržavanje nezakonito izgrađenih zgrada u prostoru)

8. Godišnji izvještaj o izvršenju financijskog plana dječjeg vrtića Mačići za 2025. godinu

9. Prijedlog Odluke o načinu ostvarivanja prednosti pri upisu djece u Dječji vrtić Mačići

10. Prijedlog Odluke o davanju suglasnosti na prijedlog Pravilnika o upisu djece i ostvarivanja prava i obveza korisnika usluga u Dječjem vrtiću Mačići

11. Godišnje izvješće o provedbi Strateškog razvojnog plana Općine Mače za razdoblje od 2024-2031. godine za 2025. godinu

12. Prijedlog Odluke o grobljima na području Općine Mače

13. Prijedlog Odluke o dodjeli javnih priznanja

14. Izvješće o izvršenju Plana djelovanja u području prirodnih nepogoda Općine Mače za 2025.g 

15. Prijedlog Odluke o koeficijentima za obračun plaće službenika i namještenika u Jedinstvenom upravnom odjelu i Vlastitom pogonu Općine Mače

16. Usvajanje izvješća udruga za 2025.g: 

      -DVD Mače

      -Zagorska javna vatrogasna postrojba

      -Hrvatski crveni križ, Gradsko društvo crvenog križa Zlatar

17. Zagorski vodovod d.o.o. Zabok – Izvješća o otplati kredita na dan 31.03.2026. godine- dostavljaju se na uvid

18. Razno

Predsjednik Općinskog vijeća gospodin Mladen Sedak-Benčić je otvorio 6. sjednicu Općinskog vijeća te pozdravlja sve prisutne. 
Vijećnicima je predan pisani odgovor na vijećničko pitanje sa 5. sjednice Općinskog vijeća.

Vezano uz Dnevni red predsjednik Općinskog vijeća gospodin Mladen Sedak-Benčić predlaže da se točke 1. i 2. Dnevnog reda zamijene na način da je točka 1. bude Izvješće o radu davatelja usluge sakupljanja komunalnog otpada na području Općine Mače za 2025. godinu, a točka 2. Usvajanje Zapisnika sa 5. sjednice Općinskog vijeća budući da je na sjednici prisutan direktor trgovačkog društva Komunalac Konjščina d.o.o. 

Vijećnici nisu imali primjedbi na izmjenu redoslijeda točki dnevnog reda te je izmjena na predloženi način dnevnog reda prihvaćena  jednoglasno. 
Ad.1. Izvješće o radu davatelja usluge sakupljanja komunalnog otpada na području Općine Mače za 2025.g
Predsjednik Općinskog vijeća, gospodin Mladen Sedak-Benčić poziva direktora društva Komunalac Konjščina d.o.o. gospodina Mladena Šmita da obrazloži dostavljeno izvješće o radu davatelja usluge sakupljanja komunalnog otpada na području Općine Mače za 2025. godinu. 

Gospodin Šmit pojašnjava izvješće te napominje da je otpada sve više, sa 1.10.2025. godine je bilo povećanje cijene odvoza otpada i sa 1.1.2026. godine također, ali ističe da je Komulac Konjščina i dalje jeftiniji od drugih poduzeća. Napominje da se otpad mora odvajati, budući da se plaćaju penali ako se isti ne odvoji, a penale plaćaju općine i gradovi. Ističe da se najveći problem u sortiranju otpada pojavljuje na eko otocima. Obavještava prisutne da uz uslugu sakupljanja otpada Komunalac Konjščina obavlja i usluge malčiranja bankina uz nerazvrstane ceste te zimsku službu. 
Vijećnik Zlatko Jakuš postavlja pitanje koliko se reciklira otpada, vijećnika Krunoslava Špoljara interesira Piškornica a vijećnik Marko Sokolić postavlja pitanje vezano uz spalionicu Podrute. Odgovore daje gospodin Šmit te pojašnjava da se oko 15% reciklira. Piškornica je regionalni centar za gospodarenje otpadom, sudjeluje više županija, lokacija je Koprivnički Ivanec, već postoji sanacijsko odlagalište i sada se gradi centar i tamo će završavati sav otpad. Pretovarna stanica biti će u Zaboku.  Što se tiče spalionice Podrute gospodin Šmit nema informacija. 

Nakon pojašnjenja nije bilo dodatnih pitanja te je uslijedilo glasovanje. 
Od ukupno 9 prisutnih vijećnika jednoglasno je donesen 

Z A K LJ U Č A K


1. Usvaja se Izvješće o radu davatelja usluge sakupljanja komunalnog otpada na području Općine Mače za 2025. godinu, trgovačkog društva Komunalac Konjščina, d.o.o., Jertovec 150, Konjščina.


2. Ovaj Zaključak je sastavni dio Izvješća o radu davatelja usluge sakupljanja komunalnog otpada na području Općine Mače za 2025. godinu.

Ad.2. Usvajanje Zapisnika sa 5. sjednice Općinskog vijeća
Predsjednik Općinskog vijeća, gospodin Mladen Sedak-Benčić poziva vijećnike da se izjasne ukoliko imaju prigovora na skraćeni zapisnik sa 5. sjednice Općinskog vijeća.  
Nije bilo prigovora te je uslijedilo glasovanje. 

Od ukupno  9 prisutnih vijećnika jednoglasno je donesen sljedeći
ZAKLJUČAK

Prihvaća se zapisnik sa 5. sjednice Općinskog vijeća održane 23.02.2026. godine.
Ad.3. Godišnji izvještaj o izvršenju Proračuna Općine Mače za 2025. godinu
Predsjednik Općinskog vijeća, gospodin Mladen Sedak-Benčić otvara raspravu vezano uz dostavljen Godišnji izvještaj o izvršenju Proračuna Općine Mače za 2025. godinu. 

Uslijedila je rasprava u kojoj su sudjelovali Marko Sokolić, Ljiljana Trčak, Mladen Sedak-Benčić i Mladenka Mikulec Šimunec. 
Vijećnik Marko Sokolić izražava zabrinutost izvršenja proračuna. Ističe da financijski rezultat nije povoljan, općina se kreditno zadužila za investicije, veliko je financijsko učešće općine u realizaciji projekata, te smatra da je upravljanje financijskim sredstvima neodgovorno. 
Vezano uz izvršenje proračuna odgovor daje pročelnica Ljiljana Trčak te ističe da je izvršenje proračuna takvo budući da do kraja 2025. godine po ZNS-ima nisu bila uplaćena financijska sredstva zatražena od Ministarstva koja su trebala biti, a odnose se na projekte u realizaciji.  Vijećnik Marko Sokolić postavlja pitanja na koji način se dugoročno planira proračun, da li će biti održiv u narednim godinama ili će se morati uzimati krediti budući da ima projekata u najavi realizacije za koje isto treba učešće Općine. Odgovor daje načelnica Mladenka Mikulec Šimunec te ističe da bi bilo neodgovorno ne iskoristiti priliku i dobivena sredstva za realizaciju projekata. U svakom projektu postoji učešće općine sukladno uvjetima natječaja i indeksu razvijenosti općine. Što se tiče kulturnog centra u isti je trebalo uložiti budući da je zgrada sajmišta bila stara i derutna, a takvog natječaja na koji se općina bila prijavila sa građevinom više neće biti. Vijećnik Marko Sokolić ističe zabrinutost vezano uz izgradnju DVD-a koja je u najavi, budući da iznos financijskih sredstava općine ovisi o provedenoj javnoj nabavi i dobivenoj cijeni na istoj. Vezano uz buduću izgradnju DVD-a Mače projekt pojašnjava Mladen Sedak-Benčić koji ističe da DVD Mače nema adekvatnog prostora za vozila DVD-a i trebalo se prijaviti na natječaj, a po realizaciji projekata mjesto će dobiti objekat koji će biti u funkciji. 
Nakon rasprave uslijedilo je glasovanje.  

Od ukupno 9 prisutnih vijećnika sa 6 glasova ZA i 3  glasa PROTIV (Ivan Herceg, Ladislav Jambreković i Marko Sokolić) donesen je
Godišnji izvještaj o izvršenju Proračuna Općine Mače za 2025. godinu
Godišnji izvještaj o izvršenju Proračuna Općine Mače za 2025. godinu prilaže se uz zapisnik i čini njegov sastavni dio.  

Ad.4. Prijedlog Odluke o raspodjeli rezultata 

Predsjednik Općinskog vijeća, gospodin Mladen Sedak-Benčić prelazi na sljedeću točku dnevnog reda i poziva pročelnicu Ljiljanu Trčak da obrazloži prijedlog Odluke o raspodjeli rezultata. 
Pročelnica obrazlaže da se odlukom utvrđuje rezultat poslovanja temeljem financijskih izvještaja Općine Mače za 2025. godinu.
Nakon obrazloženja vijećnik Ivan Herceg moli kratko pojašnjenje financijskih podataka iz Odluke o raspodjeli rezultata. Nakon odgovora pročelnice više nije bilo pitanja ni nejasnoća. 
Od ukupno 9 prisutnih vijećnika sa 6 glasova ZA i 3 glasa PROTIV (Ivan Herceg, Ladislav Jambreković i Marko Sokolić) donesena je
ODLUKA O RASPODJELI REZULTATA

Odluka o raspodjeli rezultata prilaže se uz zapisnik i čini njezin sastavni dio. 
Ad.5. Izvješće o izvršenju Programa građenja komunalne infrastrukture na području Općine Mače za 2025. godinu

Predsjednik Općinskog vijeća, gospodin Mladen Sedak-Benčić otvara raspravu vezano uz dostavljeno Izvješće o izvršenju Programa građenja komunalne infrastrukture na području Općine Mače za 2025.g

Nije bilo pitanja ni nejasnoća te je uslijedilo glasovanje. 
Od ukupno 9 prisutnih vijećnika sa 6 glasova ZA i 3 suzdržana glasa (Ivan Herceg, Ladislav Jambreković i Marko Sokolić) doneseno je

IZVJEŠĆE

O IZVRŠENJU PROGRAMA GRAĐENJA KOMUNALNE INFRASTRUKTURE

NA PODRUČJU OPĆINE MAČE ZA 2025. GODINU

Izvješće o izvršenju programa građenja komunalne infrastrukture na području Općine Mače za 2025. godinu prilaže se uz zapisnik i čini njegov sastavni dio. 

Ad.6. Izvješće o izvršenju Programa održavanja komunalne infrastrukture na području Općine Mače za 2025. g
Predsjednik Općinskog vijeća, gospodin Mladen Sedak-Benčić otvara raspravu vezano uz dostavljeno Izvješće o izvršenju Programa održavanja komunalne infrastrukture na području Općine Mače za 2025.g

Nije bilo pitanja ni nejasnoća te je uslijedilo glasovanje.
Od ukupno 9 prisutnih vijećnika sa 6 glasova ZA i 3 suzdržana glasa (Ivan Herceg, Ladislav Jambreković i Marko Sokolić) doneseno je

IZVJEŠĆE

O IZVRŠENJU PROGRAMA ODRŽAVANJA KOMUNALNE INFRASTRUKTURE

NA PODRUČJU OPĆINE MAČE ZA 2025. GODINU

Izvješće o izvršenju programa održavanja komunalne infrastrukture na području Općine Mače za 2025. godinu prilaže se uz zapisnik i čini njegov sastavni dio. 

Ad.7. Izvješće o izvršenju programa Općine Mače za 2025. godinu (Program javnih potreba u kulturi, Program javnih potreba u sportu, Program socijalne skrbi, Program utroška sredstava šumskog doprinosa, Program utroška sredstava od spomeničke rente i Program utroška sredstava od naknada za zadržavanje nezakonito izgrađenih zgrada u prostoru)

Predsjednik Općinskog vijeća, gospodin Mladen Sedak-Benčić poziva vijećnike na raspravu vezano uz dostavljeni prijedlog Izvještaja o izvršenju popratnih Programa Općine Mače za 2025. godinu. 

Nije bilo pitanja ni nejasnoća te je uslijedilo glasovanje. 

Od ukupno 9 prisutnih vijećnika vijećnika sa 6 glasova ZA i 3 suzdržana glasa (Ivan Herceg, Ladislav Jambreković i Marko Sokolić) usvojena su sljedeća izvješća: 

- Izvješće o izvršenju Programa javnih potreba u kulturi

- Izvješće o izvršenju Programa javnih potreba u sportu

- Izvješće o izvršenju Programa socijalne skrbi

- Izvješće o izvršenju Programa utroška sredstava šumskog doprinosa

- Izvješće o izvršenju Programa utroška sredstava od spomeničke rente

- Izvješće o izvršenju Programa utroška sredstava od naknada za zadržavanje nezakonito 

  izgrađenih zgrada

Navedena izvješća prilažu se uz zapisnik i čine njegov sastavni dio. 

Ad.8. Godišnji izvještaj o izvršenju financijskog plana dječjeg vrtića Mačići za 2025. godinu

Predsjednik Općinskog vijeća, gospodin Mladen Sedak-Benčić poziva na raspravu vezano uz dostavljeni prijedlog Godišnjeg izvještaja o izvršenju financijskog plana dječjeg vrtića Mačići za 2025. godinu.
Nije bilo pitanja ni nejasnoća te je uslijedilo glasovanje. 

Od ukupno 9 prisutnih vijećnika sa 6 glasova ZA i 3 suzdržana glasa (Ivan Herceg, Ladislav Jambreković i Marko Sokolić) donesen je sljedeći
ZAKLJUČAK

1. Usvaja se Godišnji izvještaj o izvršenju financijskog plana Dječjeg vrtića Mačići za 2025. godinu donesen na 11. sjednici Upravnog vijeća u mandatu 2025.-2029. održanoj dana 24.2.2026. godine. 

2. Ovaj Zaključak objavit će se na web stranici Općine Mače. 

Ad.9. Prijedlog Odluke o načinu ostvarivanja prednosti pri upisu djece u Dječji vrtić Mačići

Predsjednik Općinskog vijeća, gospodin Mladen Sedak-Benčić poziva tajnicu dječjeg vrtića Mačići Antoniju Furda Mikulčić da obrazloži dostavljeni prijedlog Odluke o načinu ostvarivanja prednosti pri upisu djece u Dječji vrtić Mačići. 

Gospođa Antonija pojašnjava da su Zakonom o izmjenama i dopuni zakona o predškolskom odgoju i obrazovanju promijenjeni kriteriji za ostvarivanje prednosti pri upisu u dječji vrtić.  Općina Mače mora pristupiti donošenju nove Odluke o načinu ostvarivanja prednosti pri upisu djece u Dječji vrtić Mačići koja će biti usklađena s odredbama Zakona koji je stupio na snagu 13.3.2026. godine kako bi se upisi u pedagošku godinu 2026./2027. provodili po odredbama važećeg zakona. Upisi će se provoditi putem sustava e-građani, traju 8 dana (od 8-15.05.2026.). Svi upiti vezano uz upis djece u Dječji vrtić Mačići mogu se postaviti Dječjem vrtiću Mačići telefonski ili putem e-mail-a. Dodatno obrazloženje daje načelnica Mladenka Mikulec Šimunec. 

Nakon obrazloženja uslijedilo je glasovanje budući da nije bilo pitanja ni nejasnoća. 
Od ukupno  9 prisutnih vijećnika jednoglasno je donesena sljedeća

ODLUKA

O   NAČINU OSTVARIVANJA PREDNOSTI

PRI UPISU DJECE U DJEČJI VRTIĆ MAČIĆI

kojom se utvrđuje način na koji se ostvaruje prednost i boduju zahtjevi te potrebna dokumentacija pri upisu djece u Dječji vrtić Mačići čiji je osnivač Općina Mače.

Odluka o načinu ostvarivanja prednosti pri upisu djece u Dječji vrtić Mačići prilaže se uz zapisnik i čini njegov sastavni dio. 

Ad 10. Prijedlog Odluke o davanju suglasnosti na prijedlog Pravilnika o upisu djece i ostvarivanja prava i obveza korisnika usluga u Dječjem vrtiću Mačići

Predsjednik Općinskog vijeća, gospodin Mladen Sedak-Benčić poziva tajnicu dječjeg vrtića Mačići Antoniju Furda Mikulčić da obrazloži dostavljeni prijedlog Odluke o davanju suglasnosti na prijedlog Pravilnika o upisu djece i ostvarivanja prava i obveza korisnika usluga u Dječjem vrtiću Mačići. 

Gospođa Antonija pojašnjava da je navedeno također potrebno donijeti zbog izmjene zakona o predškolskom odgoju i obrazovanju, a nastavno na prethodnu točku dnevnog reda- Odluku o načinu ostvarivanja prednosti pri upisu djece u Dječji vrtić Mačići. Odluku o davanju suglasnosti donosi Općinsko vijeće, a Pravilnikom se uređuje postupak upisa i ispisa djece u Dječji vrtić Mačići te prava i obveze roditelja djece korisnika usluga u Dječjem vrtiću. 
Nakon obrazloženja uslijedilo je glasovanje budući da nije bilo pitanja ni nejasnoća. 
Od ukupno  9 prisutnih vijećnika jednoglasno je donesena sljedeća

ODLUKA

o davanju suglasnosti na prijedlog 

Pravilnika o upisu djece i ostvarivanja prava i obveza korisnika usluga u 

Dječjem vrtiću Mačići

Članak 1.


Daje se suglasnost na prijedlog Pravilnika o upisu djece i ostvarivanju prava i obveza korisnika usluga u Dječjem vrtiću Mačići u tekstu kojeg je utvrdilo Upravno vijeće Dječjeg vrtića Mačići na 13. sjednici održanoj 16.4.2026. godine. 

Članak 2.


Ova Odluka stupa na snagu danom donošenja, a objavit će se u Službenom glasniku Krapinsko-zagorske županije. 

Ad.11. Godišnje izvješće o provedbi Strateškog razvojnog plana Općine Mače za razdoblje od 2024-2031. godine za 2025. godinu

Predsjednik Općinskog vijeća, gospodin Mladen Sedak-Benčić otvara raspravu vezano uz dostavljeni prijedlog Godišnjeg izvješća o provedbi Strateškog razvojnog plana Općine Mače za razdoblje od 2024-2031. godine za 2025. godinu. 

Nije bilo pitanja ni nejasnoća te je uslijedilo glasovanje. 
Od ukupno  9 prisutnih vijećnika sa 6 glasova ZA i 3 suzdržana glasa (Ivan Herceg, Ladislav Jambreković i Marko Sokolić) donesen sljedeći
ZAKLJUČAK

1. Usvaja se Godišnje izvješće o provedbi Strateškog razvojnog plana Općine Mače za razdoblje od 2024-2031. godine za 2025. godinu.

2. Ovaj Zaključak je sastavni dio Godišnjeg izvješća o provedbi Strateškog razvojnog plana Općine Mače za razdoblje od 2024-2031. godine za 2025. godinu.

3. Ovaj Zaključak objaviti će se na web stranici Općine Mače. 

Ad.12. Prijedlog Odluke o grobljima na području Općine Mače

Predsjednik Općinskog vijeća, gospodin Mladen Sedak-Benčić poziva djelatnicu Ivonu Bingula da obrazloži dostavljeni prijedlog Odluke o grobljima na području Općine Mače. 

Ivona Bingula pojašnjava da je potrebno donijeti novu odluku budući da je dosadašnja zastarjela i bilo je potrebno uskladiti odluku sa novim Zakonom o grobljima. Odlukom se uređuju mjerila i kriteriji za dodjelu i ustupanje grobnih mjesta na korištenje, uvjeti za ustupanje prava korištenja grobnog mjesta trećim osobama, uvjeti i mjerila za plaćanje naknade pri dodjeli grobnog mjesta i godišnje grobne naknade, ukopi i privremeni ukopi, način ukopa nepoznatih osoba, iskopavanje i premještaj posmrtnih ostataka, produbljenje groba i premještanje posmrtnih ostataka u grobnici, održavanje groblja i uklanjanje otpada, veličina, dimenzije i izgled grobnih mjesta te prekršajne sankcije za prekršitelje odredbi.  
Nakon obrazloženja nije bilo pitanja te je uslijedilo glasovanje. 

Od ukupno  9 prisutnih vijećnika jednoglasno je donesena sljedeća

ODLUKA

o grobljima na području Općine Mače

Odluka o grobljima na području Općine Mače prilaže se uz zapisnik i čini njegov sastavni dio. 
Ad.13. Prijedlog Odluke o dodjeli javnih priznanja

Predsjednik Općinskog vijeća, gospodin Mladen Sedak-Benčić obrazlaže dostavljen prijedlog Odluke o dodjeli javnih priznanja. Pojašnjava da je na javni poziv za dodjelu priznanja pristiglo 5 prijedloga te je Povjerenstvo za dodjelu javnih priznanja sve prihvatilo te dostavilo prijedlog za donošenje Odluke o dodjeli javnih priznanja Općinskom vijeću. Javna priznanja dodijeliti će se na svečanoj sjednici Općinskog vijeća 13.05.2026. godine.
Nakon obrazloženja nije bilo pitanja te je uslijedilo glasovanje.

 Od ukupno  9 prisutnih vijećnika jednoglasno je donesena sljedeća
ODLUKA
o dodjeli javnih priznanja Općine Mače u 2026. godini 

Javna priznanja Općine Mače u 2026. godini dodjeljuju se na sljedeći način: 

· Limena glazba DVD-a Mače- plaketa Općine 

-   Natalija Mendek- plaketa Općine 

-   Gabrijela Klarić- plaketa Općine 

-   Andreas Belužić- plaketa Općine

-   Čedomir Tuškan- plaketa Općine  

Ad.14. Izvješće o izvršenju Plana djelovanja u području prirodnih nepogoda Općine Mače za 2025.g 

Predsjednik Općinskog vijeća, gospodin Mladen Sedak-Benčić poziva na raspravu vezano uz dostavljeno Izvješće o izvršenju Plana djelovanja u području prirodnih nepogoda Općine Mače za 2025. godinu.

Nije bilo pitanja ni nejasnoća te je uslijedilo glasovanje. 

 Od ukupno  9 prisutnih vijećnika jednoglasno je donesen sljedeći
ZAKLJUČAK

o usvajanju Izvješća o izvršenju Plana djelovanja Općine Mače 

u području prirodnih nepogoda za 2025. godinu

Članak 1.
Usvaja se Izvješće o izvršenju Plana djelovanja Općine Mače u području prirodnih nepogoda za 2025. godinu, KLASA: 240-02/24-01/01, URBROJ: 2140-21-03-26-3, od dana 30.03.2026. godine.
Članak 2.

Izvješće iz članka 1. ovoga Zaključka nalazi se u prilogu i njegov je sastavni dio. 
Članak 3.

Ovaj Zaključak objavit će se u „Službenom glasniku Krapinsko-zagorske županije“.

Ad.15. Prijedlog Odluke o koeficijentima za obračun plaće službenika i namještenika u Jedinstvenom upravnom odjelu i Vlastitom pogonu Općine Mače

Predsjednik Općinskog vijeća, gospodin Mladen Sedak-Benčić poziva načelnicu Mladenku Mikulec Šimunec da obrazloži dostavljeni prijedlog Odluke o koeficijentima za obračun plaće službenika i namještenika u Jedinstvenom upravnom odjelu i Vlastitom pogonu Općine Mače. 
Načelnica pojašnjava da je potrebno usklađenje plaća djelatnika općine budući da je i u Dječjem vrtiću Mačići bilo usklađenje plaća. Za izračun koeficijenta se gledao prosjek ostalih (susjednih) općina i gradova. 

Uslijedila je kraća rasprava u kojoj su sudjelovali: Mladenka Mikulec Šimunec, Mladen Sedak-Benčić, Marko Sokolić i Ladislav Jambreković. 

Nakon rasprave uslijedilo je glasovanje. 

Od ukupno  9 prisutnih vijećnika jednoglasno je donesena sljedeća

O D L U K A

o koeficijentima za obračun plaće službenika i namještenika u

Jedinstvenom upravnom odjelu i Vlastitom pogonu Općine Mače

Odluka o koeficijentima za obračun plaće službenika i namještenika u Jedinstvenom upravnom odjelu i Vlastitom pogonu Općine Mače prilaže se uz zapisnik i čini njegov sastavni dio. 
Ad.16. Usvajanje izvješća udruga za 2025.g: 

-DVD Mače

-Zagorska javna vatrogasna postrojba

-Hrvatski crveni križ, Gradsko društvo crvenog križa Zlatar

Predsjednik Općinskog vijeća, gospodin Mladen Sedak-Benčić poziva na raspravu vezano uz dostavljena izvješća udruga DVD Mače, Zagorske javne vatrogasne postrojbe i Hrvatskog crvenog križa. 
Nije bilo pitanja ni nejasnoća te je uslijedilo glasovanje. 

Od ukupno  9 prisutnih vijećnika jednoglasno je donesen sljedeći
a) 

Z A K L J U Č A K

1. Prihvaća se izvještaj o prihodima i rashodima za period od 01.01.2025.-31.12.2025. Dobrovoljnog vatrogasnog društva Mače, Mače 90, prema kojem su ukupni prihodi u 2025. godini iznosili  57.295,71 €, a rashodi 64.537,60 €. 

2. Prihvaća se Izvještaj o potrošnji proračunskih sredstava (obrazac PROR-POT) za 2025. godinu. 

b) 

Z A K L J U Č A K

1. Prihvaća se Izvještaj o prihodima i rashodima za 2025. godinu Zagorske javne vatrogasne postrojbe prema kojem su ukupni prihodi iznosili  2.724.224,53 €, a rashodi  2.877.169,96 €.

2. Prihvaća se Izvješće o radu za 2025. godinu. 
c) 

Z A K L J U Č A K

1. Prihvaća se Izvještaj o prihodima i rashodima za 2025. godinu Hrvatskog Crvenog križa, Gradskog društva Crvenog križa Zlatar, Sjedište Zlatar Bistrica, Vladimira Nazora 56, prema kojem su ukupni prihodi iznosili 103.525,90 €, a rashodi 102.020,39 €.

2. Prihvaća se Izvještaj o potrošnji proračunskih sredstava (Obrazac PROR-POT) za 2025. godinu. 

Ad.17. Zagorski vodovod d.o.o. Zabok – Izvješća o otplati kredita na dan 31.03.2026. godine- dostavljaju se na uvid

Predsjednik Općinskog vijeća, gospodin Mladen Sedak-Benčić obavještava vijećnike da je Zagorski vodovod d.o.o Zabok dostavio Izvješće o otplati kredita na dan 31.03.2026. godine vezano uz dane Suglasnosti za kreditno zaduženje za: - za izgradnju sustava prikupljanja i odvodnje otpadnih voda sustava odvodnje Zabok i sustava odvodnje Zlatar (aglomeracija Zabok i Aglomeracija Zlatar) i za proširenje sustava odvodnje i II. faza izgradnje uređaja za pročišćavanje (biološki dio) u Krapinskim 
Toplicama, -za nabavu teretnih i osobnih vozila, radnih strojeva i opreme za potrebe voznog i strojnog parka Zagorskog vodovoda d.o.o. 

Vijećnici primaju na znanje navedeno izvješće te donose sljedeći 

a) 
ZAKLJUČAK

1.  Prima se na znanje Izvješće o otplati kredita na dan 31.03.2026. godine, dostavljeno od Zagorskog vodovoda d.o.o., iz Zaboka, K.Š.Gjalskog 1, a vezano za danu Suglasnost Općinskog vijeća Općine Mače za dugoročno kreditno zaduženje (projekt izgradnja sustava prikupljanja i odvodnje otpadnih voda Aglomeracija Zabok i Aglomeracija Zlatar i za proširenje sustava odvodnje i II. faza izgradnje uređaja za pročišćavanje (biološki dio) u Krapinskim Toplicama).
b) 

ZAKLJUČAK

1. Prima se na znanje Izvješće o otplati kredita na dan 31.03.2026. godine, dostavljeno od Zagorskog vodovoda d.o.o., iz Zaboka, K.Š.Gjalskog 1, a vezano za danu Suglasnost Općinskog vijeća Općine Mače za dugoročno kreditno zaduženje (projekt nabave teretnih i osobnih radnih vozila, radnih strojeva i opreme za potrebe voznog i strojnog parka.)

Ad.18. Razno 
a) Načelnica Mladenka Mikulec Šimunec dostavlja vijećnicima u pisanom obliku izvješće o projektima koji su u fazi realizacije i koji će krenuti u realizaciju, a koji se odnose na sljedeće projekte: Rekonstrukcija postojeće zgrade u kulturni centar, rekonstrukcija nerazvrstane ceste- cesta pod mačanske brege, razvoj zelene infrastrukture-greenline Mače, obnova staza na groblju Mače i projekt izgradnje i opremanja DVD-a Mače. Dodatno pojašnjava da se završetak radova kulturnog centra očekuje tokom ljeta.  Cesta pod mačanske brege je pred završetkom, čeka se okončana situacija.  Za projekt greenline Mače krenuti će se u pripremu za javnu nabavu. Neprihvatljiv trošak tog projekta je dječje igralište koje je prijavljeno Ministarstvu demografije i useljeništva. Za projekt obnove staza na groblju Mače sklopljen je ugovor sa izvođačem radova i kreće se s radovima. Za izgradnju DVD-a Mače revidiran je troškovnik za javnu nabavu i kreće se u postupak javne nabave. 
b) Izvješće o grobljima i grobnim mjestima daje djelatnica Ivona Bingula te ističe da na groblju u Maču ima 1608 grobnih mjesta, od čega je 58 općinskih (mogućnost prodaje ima 10-ak grobnih mjesta) i 75 nepoznatih (oko 20-ak bi se moglo ustupiti nekome). Na groblju u Peršavesi ima 450 grobnih mjesta od čega 20 općinskih (4 za prodaju), 24 nepoznati (od čega ima 7 mogućnost za ukop). 
Na groblju u Komoru ima 291 grobno mjesto- staro groblje, od čega 26 općinskih (8 za prodaju) i 15 nepoznatih (5 grobnih mjesta mogućnost ukopa). Djelatnica Ivona Bingula ističe da ima zaintesiranih za grobna mjesta i nema ih toliko za prodati. Također općina je dužna sukladno zakonu osigurati grobno mjesto branitelju ukoliko obitelj nema grobno mjesto. Biti će potrebno donijeti Odluku na Općinskom vijeću da  nepoznata grobna mjesta postanu općinska. Vijećnik Krunoslav Špoljar postavlja pitanja da li postoji mogućnost proširenja groblja Peršaves. Odgovor daje načelnica koja pojašnjava da čestice pokraj groblja nisu općinske i da je ta tema prije nekoliko dana bila tema. Također će biti potrebno izgraditi potporni zid što je financijski zahtjevno te napominje da uskoro krećemo sa stvaranjem preduvjeta za proširenje. 
c) Načelnica obavještava prisutne vijećnike da je ponovno raspisan javni poziv za obavljanje usluge ukopa pokojnika budući da se na dva poziva nije javio nitko. Napominje da će biti potrebno mijenjati odluku o visini ukopa, budući da su cijene stare i nitko se ne javlja na natječaj za obavljanje ukopa. Predsjednik Općinskog vijeća predlaže da se za sljedeću sjednicu pripremi nova Odluka o cijenama ukopa, a vijećnik Ladislav Jambreković predlaže da se provjere cijene ukopa sa drugim općinama.   
d) vezano uz Župu Mače načelnica obavještava prisutne vijećnike da od župe nije otkupljeno zemljište zgrade Općine Mače budući da Župa traži novi elaborat. Nakon što se izradi novi elaborat, potpisati će se sporazum te će se župi isplatiti traženi iznos  od 25.500,00 €. 
e) Vijećnik Ladislav Jambreković postavlja upit kada će biti sanirano oštećenje nogostupa u Malom Bukovcu. Djelatnica Ivona Bingula odgovara da je problematika proslijeđena nadležnim službama ŽUC-a koji će rješavati sanaciju. 

f) Vijećnik Marko Sokolić postavlja pitanje vezano uz česticu groblja Peršaves u vlasništvu Općine te ga interesira u kojoj je fazi projekta prometne signalizacije. Načelnica odgovara da navedena čestica ne graniči s grobljem Peršaves. Projekt za kojeg su odobrena sredstva MUP-a u 2025. godini će krenuti uskoro u realizaciju. 
g) vijećnik Krunoslav Špoljar postavlja upit vezano uz prijavljeni projekt na natječaj Hrvatske lutrije za dodjelu sredstava jedinicama lokalne samouprave za opremanje javnih sportsko-rekreacijskih površina ili igrališta. Načelnica pojašnjava da je prijavljen projekt: Izgradnja i opremanje fitness/workout parka Mače. Sredstva od lutrije su osvojena u iznosu od 12.000,00 €. Planirani vanjski fitness/workout bio bi smješten uz postojeće pomoćno nogometno igralište i atletsku stazu.  Projekt je izvučen kao dobitni te će se pristupiti realizaciji istog. 

h) vijećnik Ivan Herceg moli da se na sjednicama vijeća raspravi o projektima iz 2023. godine za koje smatra da je realizacija projekta bila preskupa, da se stavi navedeno na dnevni red sjednice, te da se na sjednicu pozovu građani. Ističe projekt- put  prema crkvi i potporni zid groblja Mače. Načelnica odgovara da je potrebno pisanim putem zatražiti odgovore na konkretna pitanja te će ista biti dostavljena.  
Predsjednik Općinskog vijeća gospodin Mladen Sedak-Benčić zahvaljuje vijećnicima na odazivu na sjednicu. 
Sjednica završena u  21:05  sati.
    Zapisničar





     
        Predsjednik Općinskog vijeća

Snježana Kleflin    




                          Mladen Sedak-Benčić 

